OpenLLM-France/wikimedia huggingface dataset:
# Rhacochilus toxotes

Rhacochilus toxotes és una espècie de peix pertanyent a la família dels embiotòcids.

## Descripció

* Pot arribar a fer 47 cm de llargària màxima.

## Hàbitat

És un peix marí, demersal i de clima subtropical que viu fins als 46 m de fondària.

## Distribució geogràfica

Es troba al Pacífic oriental: des del comtat de Mendocino (el nord de Califòrnia, els Estats Units) fins a les costes centrals de la Baixa Califòrnia (Mèxic), incloent-hi l'illa de Guadalupe.

## Observacions

És inofensiu per als humans.

## Referències

* ↑ Agassiz L., 1854. Additional notes on the Holconoti. (Appendix to ref. 69.) Am. J. Sci. Arts (Ser. 2) v. 17. 365-369.
* ↑ «Entrada a uBio» (en anglès). [Consulta: 8 abril 2020].
* ↑ Agassiz, L., 1854. Additional notes on the Holconoti. (Appendix to ref. 69.). Am. J. Sci. Arts (Ser. 2) v. 17: 365-369.
* ↑ The Taxonomicon (anglès)
* 1 2 3 4 FishBase (anglès)
* ↑ Eschmeyer, W.N., E.S. Herald i H. Hammann, 1983. A field guide to Pacific coast fishes of North America. Houghton Mifflin Company, Boston, Estats Units. 336 p.
* ↑ Eschmeyer, W.N., E.S. Herald i H. Hammann, 1983.
* ↑ Escobar-Fernández, R. i M. Siri, 1997. Nombres vernáculos y científicos de los peces del Pacífico mexicano. Universidad Autónoma de Baja California, Sociedad Ictiológica Mexicana, A.C. Mexico.
* ↑ Fitch, J.E. i R.J. Lavenberg, 1971. Marine food and game fishes of California. University of California Press, els Estats Units. 179 p.
* ↑ Shanks, A.L. i G.L. Eckert, 2005. Population persistence of California Current fishes and benthic crustaceans: a marine drift paradox. Ecol. Monogr. 75:505-524.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Ebeling, A.W. i D.R. Laur, 1986. Foraging in surfperches: resource partitioning or individualistic responses?. Environ. Biol. Fish. 16(1-3):123-133.
* Nelson, J.S., E.J. Crossman, H. Espinosa-Pérez, L.T. Findley, C.R. Gilbert, R.N. Lea i J.D. Williams, 2004. Common and scientific names of fishes from the United States, Canada, and Mexico. American Fisheries Society, Special Publication 29, Bethesda, Maryland, Estats Units.
* Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott, 1980. A list of common and scientific names of fishes from the United States and Canada. Am. Fish. Soc. Spec. Publ. (12)1-174.
* Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott, 1991. Common and scientific names of fishes from the United States and Canada. Am. Fish. Soc. Spec. Pub. (20):183 p.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
* AQUATAB
* CalPhotos (anglès)
# 20a etapa del Tour de França de 2015

La 20 etapa del Tour de França de 2015 es disputà el dissabte 25 de juliol de 2015 sobre un recorregut de 110,1 km entre Modâna-Valfréjus i l'estació d'esquí de Aup d'Uès.

## Resultats
### Classificació de l'etapa

| | Ciclista | Equip | Temps |
| 1 | Thibaut Pinot (FRA) | FDJ | 3h 17' 21" |
| 2 | Nairo Quintana (COL) | Movistar Team | + 18" |
| 3 | Ryder Hesjedal (CAN) | Cannondale-Garmin | + 41" |
| 4 | Alejandro Valverde (ESP) | Movistar Team | + 1' 38" |
| 5 | Chris Froome (GBR) | Team Sky | + 1' 38" |
| 6 | Pierre Rolland (FRA) | Team Europcar | + 1' 41" |
| 7 | Richie Porte (AUS) | Team Sky | + 2' 11" |
| 8 | Winner Anacona (COL) | Movistar Team | + 2' 32" |
| 9 | Wouter Poels (NED) | Team Sky | + 2' 50" |
| 10 | Rubén Plaza (ESP) | Lampre-Merida | + 2' 50" |

## Classificacions a la fi de l'etapa
### Classificació general

| | Ciclista | Equip | Temps |
| 1 | Chris Froome (GBR) | Team Sky | 81h 56' 33" |
| 2 | Nairo Quintana (COL) | Movistar Team | + 1' 12" |
| 3 | Alejandro Valverde (ESP) | Movistar Team | + 5' 25" |
| 4 | Vincenzo Nibali (ITA) | Astana Qazaqstan Team | + 8' 36" |
| 5 | Alberto Contador (ESP) | Team Tinkoff-Saxo | + 9' 48" |
| 6 | Robert Gesink (NED) | Team LottoNL-Jumbo | + 10' 47" |
| 7 | Bauke Mollema (NED) | Trek Factory Racing | + 15' 14" |
| 8 | Mathias Frank (SUI) | IAM Cycling | + 15' 39" |
| 9 | Romain Bardet (FRA) | AG2R La Mondiale | + 16' 00" |
| 10 | Pierre Rolland (FRA) | Team Europcar | + 17' 30" |

### Classificació per punts

| | Ciclista | Equip | Punts |
| 1 | Peter Sagan (SVK) | Team Tinkoff-Saxo | 420 |
| 2 | André Greipel (GER) | Lotto Soudal | 316 |
| 3 | John Degenkolb (GER) | Etixx-Quick Step | 281 |

### Classificació de la muntanya

| | Ciclista | Equip | Punts |
| 1 | Chris Froome (GBR) | Team Sky | 119 |
| 2 | Nairo Quintana (COL) | Movistar Team | 108 |
| 3 | Romain Bardet (FRA) | AG2R La Mondiale | 90 |

### Classificació del millor jove

| | Ciclista | Equip | Temps |
| 1 | Nairo Quintana (COL) | Movistar Team | 81h 57' 41" |
| 2 | Romain Bardet (FRA) | AG2R La Mondiale | + 14' 48" |
| 3 | Warren Barguil (FRA) | Team Giant-Alpecin | + 30' 03" |

### Classificació per equips

| | Equip | Temps |
| 1r | Movistar Team | 246h 55' 21" |
| 2n | Team Sky | + 57' 23" |
| 3r | Team Tinkoff-Saxo | + 1h 00' 12" |

## Abandonaments

No es produeix cap abandonament durant l'etapa.

## Notes i referències

* ↑ «ÉTAPE 20 - Modane Valfréjus / Alpe d'Huez» (en francès). letour.fr. [Consulta: 22 agost 2015].

## Enllaços externs

* 20a etapa al web del Tour de França
# Fenomenologia de la religió

La fenomenologia de la religió és la descripció d'allò religiós. Aquesta disciplina es proposa d'estudiar la consciència del creient, la seva concepció del món, i eventualment, la seva percepció dels fets religiosos. El terme prové de dues paraules, fainomai (mostrar-se, tornar-se visible) i logos (doctrina, estudi). Apareix per primer cop en l'obra de Kant, Els Principis Metafísics de la Natura, l'any 1786. Hegel va ser qui li va dotar d'una tonalitat més vasta i visible. Durant el segle xx Edmund Husserl, disciple de Franz Brentano, fa néixer realment la fenomenologia com a doctrina filosòfica pròpiament dita. L'alemany Chantepie de la Saussaye (1848–1920) ha estat també un dels primers a teoritzar sobre la fenomenologia de la religió. Tanmateix, la visió que dona de la religió és racista vist que parteix del principi que existeixen "6 races a l'Àfrica" que practiquen "religions de la raça inferior". Una visió que s'ha de contextualitzar amb l'època en què va néixer.

## Referències

* ↑ Fenomenologia. Infopédia
* ↑ Chantepie de la Saussaye, P. D.
* ↑ Histoire des Religions, Chantepie de la Saussaye, Editorial Integral
# Ultramuntanisme

Ultramuntanisme és un terme utilitzat per referir-se a l'integrisme catòlic, és a dir, aquelles persones o grups catòlics que sostenen posicions tradicionalistes i clericalistes, apegades a la línia doctrinal anterior al Concili Vaticà II. L'adjectiu atributiu és ultramuntà.
El terme té el seu origen en l'adjectiu ultramontano, pel qual els italians solien referir-se a aquells que van néixer a França i Alemanya durant l'edat mitjana. Ultramuntà significa «més enllà de les muntanyes», en referència als Alps que separen a Itàlia i el Vaticà, quan havia estat triat un papa d'una regió no italiana a aquest se'l solia anomenar "Papa ultramuntà". Inicialment la paraula va començar a utilitzar-se per referir-se a persones o regions «molt catòliques» o «fidelment catòliques». Després de la Reforma Protestant del (segle xvi) el terme va començar a ser utilitzat en to pejoratiu, per referir-se als cristians subjectes a l'autoritat del Papa i durant la Il·lustració del (segle xviii) als qui eren partidaris dels privilegis del Vaticà en contra de les polítiques nacionalistes religioses que portaven endavant França, Alemanya i altres països europeus que transitaven cap a la democràcia liberal. A la Revolució Francesa (1789), el terme va ser utilitzat per referir-se al tipus d'Estat catòlic anterior a la revolució, frontalment oposat al nou Estat laic totalment separat de l'església i amb plena llibertat de consciència, que va emergir de la Revolució Francesa.
El sacerdot alemany Franz Xavier Kraus sostenia el 1908 que «un ultramuntà és qui posa la idea de l'Església sobre la de religió»
S'atribueix com triomf de l'ultramuntanisme la confirmació del Syllabus Errorum i la resolució del Concili Vaticà I que va establir la infal·libilitat pontifical i la jurisdicció universal suprema del papa sobre els catòlics del món. Aquest s'ha vinculat de manera interpretativa amb el franquisme, l'antifeminisme, l'antisemitisme i l'anticomunisme. En general assumeix una posició reticent enfront de la democràcia i els drets dels ciutadans, si no contrària. Als països en què la majoria de la població és catòlica, l'ultramontanisme es vincula amb la ideologia conservadora i anticièntifica.

## Enllaços externs

* «The Gift of Authority» Arxivat 2019-01-20 a Wayback Machine. (Eternal Word Television Network) (anglès)

## Referències

* ↑ «Ultramuntanisme». Gran Enciclopèdia Catalana. Barcelona: Grup Enciclopèdia Catalana.
* ↑ A "Spektatorbrief", II, citat a l'article Ultramontanismus, "Realencyclopädie. für protestantische Theologie und Kirche", ed. 1908, citat a «Ultramontanismo» Arxivat 2007-08-21 a Wayback Machine. (castellà), Enciclopedia Católica
* ↑ Nicolás Salmeron, «Prólogo», a J. G. DRAPER, Historia de los conflictos entre la religión y la ciencia, Madrid, Imprenta de Aribau y Ca, 1876, pàgina LII, citat per Jordi Bohigas i Maynegre, «» Arxivat 2012-11-20 a Wayback Machine., "Per Déu i per la Ciència". L'Església i la ciència a la Catalunya de la Restauració (1874-1923), Girona, Universitat de Girona, 2011,pàgina 73
# Cestum veneris

Cestum veneris (llatí, "cinturó de Venus") és una espècie de ctenófor tentaculat de la família Cestidae.

## Característiques

És un animal bioluminiscent. Presenta el cos molt comprimit, llarg i en forma de llarga cinta. Assoleix una longitud de 1,5 m i 8 cm d'ample. La coloració dels adults varia del verd-blavós al blau fosforescent, mentre que els exemplars vells són violeta brillant; per contra, els individus petits són transparents. Tenen un aspecte semblant al de Velamen parallelum.

## Comportament

Es capaç de nedar mitjançant moviments serpentejants. S'alimenta de plancton que recull amb toda la superfície corporal.

## Distribució i hàbitat

Tenen una distribució circumtropical, essent present a aigües càlides de tot el món.

## Referències

* ↑ TSN 53938 al web del Sistema Integrat d'Informació Taxonòmica. (anglès)
* 1 2 3 4 5 6 Debelius, H. y Wirtz, P.. Guía de Invertebrados del Mediterráneo y Atlántico (en español). Elche, España: Grupo Editorial M&G Difusión, 2004, p. 306. ISBN 9788495223203.
* 1 2 Riedl, R.. Fauna y Flora del Mar Mediterráneo (en español). Barcelona, España: Ediciones Omega, 2011, p. 904. ISBN 978-84-282-0767-6.
* ↑ Mills, C. «Cestum veneris Lesueur, 1813». World Register of Marine Species, 2013. [Consulta: 23 setembre 2013].
# Euonymus atropurpureus

Euonymus atropurpureus és una espècie de planta del gènere Euonymus. És planta nativa principalment del mitjà oest (Midwest) dels Estats Units però arriba fins Ontario, Florida i Texas. A Espanya figura dins la llista de plantes de venda regulada.
És un arbust caducifoli de fins a 8 m d'alt. El fruit és una càpsula de fins a 17 mm de diàmetre. les llavors contenen un aril. El fruit és verinós per als humans però se'l mengen molts ocells i dispersen la planta.
Es fa servir com medicina als Estats Units i al Canadà. L'escorça havia estat usada com a purgant.

## Referències

* ↑ USGS Range Maps: Euonymus atropurpureus Range Map (pdf file) Arxivat 2011-10-18 a Wayback Machine.
* ↑ Germplasm Resources Information Network: Euonymus atropurpureus Arxivat 2014-03-13 a Wayback Machine.
* ↑ U.S. Forest Service: Euonymus atropurpureus (pdf file)
* ↑ Lewis S. Nelson, Richard D. Shih, Michael J. Balick (2009). Handbook of poisonous and injurious plants, New York Botanical Garden, p. 159.
* ↑ Plants for a Future: Euonymus atropurpureus
# Llei de Kohlrausch

La llei de Kohlrausch diu que a baixes concentracions les conductivitats molars dels electròlits forts (els electròlits que estan totalment dissociats, àcids i bases forts i sals) són expressades per la relació:
$\Lambda =\Lambda ^{0}-K\cdot {\sqrt {c}}$
* K és un coeficient, coeficient de Kohlrausch, que depèn més de la naturalesa de l'electròlit (és a dir, si és de forma MA, o de la forma M₂A₂, etc.) que de la seva identitat específica,
* Λ és la conductivitat molar,
* Λ$^0$ és la conductivitat molar a dilució infinita, o concentració zero, i
* c és la concentració en mol/dm³.
Aquesta relació fou descoberta pel físic alemany Friedrich Kohlrausch (1840–1910) després d'una llarga sèrie de mesures entre 1874 i 1879. Per a electròlits dèbils es compleix la llei de dilució d'Ostwald.

## Referències

* 1 2 3 Díaz Peña, M. Química física. Madrid: Alhambra, 1972 (impresión de 1989). ISBN 84-205-0569-2.
# Rock Creek

«Rock Creek» té aquests significats:
* Rock Creek (Alabama), concentració de població designada pel cens dels Estats Units a l'estat d'Alabama
* Rock Creek (comtat de Butte), despoblat a Califòrnia
* Rock Creek (comtat de Plumas), població a Califòrnia
* Rock Creek (Minnesota), població dels Estats Units a l'estat de Minnesota
* Rock Creek (Ohio), població dels Estats Units a l'estat d'Ohio
# (240) Vanadis

(240) Vanadis és un asteroide que forma part del cinturó d'asteroides i va ser descobert per Alphonse Louis Nicolas Borrelly des de l'observatori de Marsella, França, el 27 d'agost de 1884.
Es va nomenar així per Vanadis, un dels noms de la deessa nòrdica Freya.

## Característiques orbitals

Vanadis orbita a una distància mitjana del Sol de 2,666 ua, podent allunyar-se fins a 3,214 ua. La seva inclinació orbital és 2,104° i l'excentricitat 0,2057. Triga a completar una òrbita al voltant del Sol 1590 dies.

## Vegeu també

* Llista d'asteroides del (201) al (300)
* Cos menor del sistema solar

## Referències

* 1 2 3 4 5 6 7 8 «JPL Small-Body Database». [Consulta: 17 octubre 2023].
* ↑ Afirmat a: Minor Planet Center Database.
* 1 2 3 4 5 6 7 «JPL Small-Body Database». [Consulta: 24 gener 2024].
* ↑ Afirmat a: Dictionary of Minor Planet Names (sisena edició revisada i ampliada). Pàgina: 34. Editorial: Springer Science+Business Media. Llengua del terme, de l'obra o del nom: anglès.
* ↑ Schmadel, Lutz D. Dictionary of Minor Planet Names (en anglès). 5a edició. Springer, 2003. ISBN 3-540-00238-3.

## Enllaços externs

* «(240) Vanadis» (en anglès). Minor Planet Center. [Consulta: 24 juny 2015].
# Fenotip (medicina clínica)

En un sentit nosològic, el terme fenotip es pot utilitzar en medicina clínica per parlar de la presentació d'una malaltia. El concepte complementari en aquest sentit és l'endotip, que fa referència a la patogènesi de la malaltia ignorant la seva presentació. El mot fenotip prové del grec grec phainein 'mostrar', i typos 'tipus'. Normalment es refereix a la presentació d'un tret en un individu, però en aquest cas significa la presentació d'una entitat de malaltia .
En aquest context, un fenotip seria qualsevol característica o tret observable d'una malaltia, com ara la morfologia, el desenvolupament, les propietats bioquímiques o fisiològiques o el comportament, sense cap implicació d'un mecanisme. Un fenotip clínic seria la presentació d'una malaltia en un individu determinat.
Algunes organitzacions tenen el seu propi significat especialitzat. Per exemple, el terme "fenotip" en el camp de la malaltia pulmonar obstructiva crònica (MPOC) significa "un únic o una combinació d'atributs de la malaltia que descriuen les diferències entre individus amb MPOC en relació amb resultats clínicament significatius", però gairebé tots. les especialitats utilitzen aquest significat d'alguna manera, com en la investigació de l'asma.

## Referències

* ↑ Scheuermann, Richard H.; Ceusters, Werner; Smith, Barry Summit on Translational Bioinformatics, 2009, 01-03-2009, pàg. 116–120. PMC: 3041577. PMID: 21347182.
* ↑ Russell, CD; Baillie, JK Current Opinion in Systems Biology, 2, 01-04-2017, pàg. 140–146. DOI: 10.1016/j.coisb.2017.04.003. ISSN: 2452-3100. PMC: 7185428. PMID: 32363252.
* ↑ Miravitlles, Marc; Calle, Myriam; Soler-Cataluña, Juan José Archivos de Bronconeumología, 48, 3, 01-03-2012, pàg. 86–98. DOI: 10.1016/j.arbr.2012.01.003. PMID: 22196477.
* ↑ Bel, Elisabeth H. Current Opinion in Pulmonary Medicine, 10, 1, 01-01-2004, pàg. 44–50. DOI: 10.1097/00063198-200401000-00008. PMID: 14749605.
# Unitat perifèrica de Coríntia

La unitat perifèrica de Coríntia (grec νομός Κορινθίας) és una de les 74 unitats perifèriques de Grècia, al Peloponès, just a l'istme de Corint, amb capital a la ciutat de Corint. Correspon a l'antiga prefectura de Coríntia. Té una superfície de 2.289 km². i una població de 150.000 habitants.
Dins de la unitat perifèrica, les ciutats principals són les següents:
* Corint (Korinthos)
* Kiáton
* Sició (Sikion)
* Xilokastron
* Zevgolation
# Eusabena

Eusabena és un gènere d'arnes de la família Crambidae.

## Taxonomia

* Eusabena miltochristalis (Hampson, 1896)
* Eusabena monostictalis (Hampson, 1899)
* Eusabena paraphragma (Meyrick, 1889)
* Eusabena selinialis Snellen, 1901

## Referències

* ↑ «GlobIZ search». Global Information System on Pyraloidea. [Consulta: 22 febrer 2019].
# Ferreira do Zêzere

Ferreira do Zêzere és un municipi portuguès, situat al districte de Santarém, a la regió del Centre i a la subregió de Médio Tejo. L'any 2006 tenia 9.233 habitants. Limita al nord amb Figueiró dos Vinhos, al nord-est amb Sertã, a l'est amb Vila de Rei, al sud amb Tomar, a l'oest amb Ourém i al nord-oest amb Alvaiázere.

## Població

Població de Ferreira do Zêzere (1801 – 2004) :
| 1801 | 1849 | 1900 | 1930 | 1960 | 1981 | 1991 | 2001 | 2004 |
| 1631 | 8984 | 13708 | 16008 | 15739 | 11099 | 9954 | 9422 | 9345 |

## Freguesies

* Águas Belas
* Areias e Pias
* Beco
* Chãos
* Ferreira do Zêzere
* Igreja Nova do Sobral
* Nossa Senhora do Pranto
# Vaga general espanyola de 2012

«Vaga general espanyola de 2012» té aquests significats:
* Vaga general espanyola de març de 2012 (29-M)
* Vaga general espanyola de novembre de 2012 (14-N)
# Chemical Communications

Chemical Communications (abreviatura Chem. Commun.), coneguda com a ChemComm, és una important revista científica dedicada a la química. És publicada, amb aquest nom, des del 1996 per la Royal Society of Chemistry britànica. El seu factor d'impacte és molt elevat, 6,834 el 2014. Ocupa la 3$^a$ posició de qualitat de revistes dedicades a la química en l'àrea de superfícies, recobriments i pel·lícules en el rànquing SCImago; la 4$^a$ en metalls i aliatges, i la 6$^a$ en la categoria de química de materials.
Chemical Communications és una revista que destaca per la ràpida publicació d'articles, comunicacions, amb informació sobre noves vies d'investigació, procedents de les principals zones de tot el món de la investigació química, amb un format flexible, que van des d'una pàgina per a informacions molt urgents fins a articles curts de màxim quatre pàgines d'extensió. Actualment publica 100 números per any, essent la primera revista de química en fer això, la qual cosa millora la rapidesa i visibilitat. A més d'aquestes comunicacions, ChemComm publica articles més extensos escrits pels principals científics on resumeixen el treballs més recents dins del seu camp des d'una perspectiva personal.
Chemical Communications s'ha publicat sota diferents noms des de 1965:
* Chemical Communications (London) (1965-1968), Chem. Commun. (London)
* Journal of the Chemical Society D: Chemical Communications (1969-1971), J. Chem. Soc., Chem. Commun.
* Journal of the Chemical Society, Chemical Communications (1972-1995), J. Chem. Soc., Chem. Commun.

## Referències

* ↑ «Journal Rankings». SCImago, Journal & Country Rank, 2015. [Consulta: 24 març 2015].
* 1 2 «Chemical Communications». Royal Society of Chemistry. [Consulta: 24 març 2015].

## Enllaços externs

* Web Chemical Communications
# Exèrcit Popular d'Alliberament de Namíbia

L'Exèrcit Popular d'Alliberament de Namíbia (En anglès: People's Liberation Army of Namibia, més conegut per les seves sigles, PLAN), va ser l'ala militar activa de l'Organització del Poble del Sud-Oest Africà (En anglès: South West Africa People's Organization, SWAPO), el moviment nacionalista de Namíbia més rellevant durant la Guerra de la Independència de Namíbia. El PLAN va ser fundat el 1962 per Sam Nujoma sota el nom d'Exèrcit d'Alliberament del Sud-oest Africà (En anglès: South West Africa Liberation Army, SWALA). El seu objectiu era aconseguir la independència del territori de l'actual Namíbia, aleshores Àfrica del Sud-oest, del domini de Sud-àfrica. Va ser fundat principalment sota els principis del marxisme, anticipant l'adveniment d'un estat socialista. Això s'aconseguiria gràcies al lideratge d'una avantguarda revolucionària consistent en revolucionaris professionals, els quals liderarien la classe obrera en el conflicte de classes. El PLAN es va integrar a la Força de Defensa de Namíbia quan el país africà es va independitzar, el 1990.

## Referències

* ↑ Peoples Liberation Army of Namibia, or PLAN (army of SWAPO) - Britannica Online Encyclopedia
# Victoria Draves

Victoria Manalo Draves, coneguda també com a Vicki Draves, (San Francisco, Estats Units 1924 - Palm Springs 2010) fou una saltadora estatunidenca, guanyadora de dues medalles olímpiques.

## Biografia

Va néixer el 31 de desembre de 1924 a la ciutat de San Francisco, població situada a l'estat de Califòrnia, filla de pare filipí i mare anglesa establerts a San Francisco. Es casà amb Lyle Draves l'any 1946, del qual n'adoptà el cognom.
Va morir l'11 d'abril de 2010 a la ciutat de Palm Springs, també situada a l'estat de Califòrnia.

## Carrera esportiva

Va participar, als 23 anys, en els Jocs Olímpics d'Estiu de 1948 celebrats a Londres (Regne Unit), on va aconseguir guanyar la medalla d'or en les proves de trampolí 3 metres i plataforma 10 metres, consolidant el poder hegemònic nord-americà en aquest esport i esdevenint la primera saltadora a aconseguir sengles medalles d'or en uns Jocs Olímpics.